Ismail Kadare
Ismail Kadare (28. jaanuar 1936 Gjirokastër – 1. juuli 2024 Tirana) oli Albaania kirjanik. 1996. aastal sai ta Prantsuse Teaduste Akadeemia (Académie des Sciences morales et Politique) eluaegseks liikmeks, asendades filosoof Karl Popperit. Kadare on võitnud terve rea auhindu: 1992. aastal pälvis ta Prix Mondial Cino Del Duca, 2005. aastal võitis ta Bookeri auhinna (Man Booker International Prize) ja 2009. aastal Astuuria printsi kirjandusauhinna. Ta on olnud ka Nobeli kirjandusauhinna kandidaat. Kosovo Teaduste ja Kunstide Akadeemia valis ta oma välisliikmeks. Alates 1990. aastast elas ta lisaks Albaaniale pikemalt ka Prantsusmaal.